Komission asetus (EY) N:o 377/1999, annettu 19 päivänä helmikuuta 1999, jäsenvaltioita ja markkinointivuotta 1998 koskevan tulonmenetyksen määrittämisestä ja uuhta ja naaraspuolista vuohta kohden maksettavan palkkion suuruudesta sekä lampaiden ja vuohien kasvatukselle tietyillä yhteisön epäsuotuisilla alueilla maksettavasta erityisestä tuesta



Virallinen lehti nro L 046 , 20/02/1999 s. 0011 - 0012



KOMISSION ASETUS (EY) N:o 377/1999, annettu 19 päivänä helmikuuta 1999, jäsenvaltioita ja markkinointivuotta 1998 koskevan tulonmenetyksen määrittämisestä ja uuhta ja naaraspuolista vuohta kohden maksettavan palkkion suuruudesta sekä lampaiden ja vuohien kasvatukselle tietyillä yhteisön epäsuotuisilla alueilla maksettavasta erityisestä tuesta EUROOPAN UNIONIN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98 (1), ja erityisesti sen 5 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (EY) N:o 1601/92 (2), sellaisena kuin se on viimeksi muutettuna asetuksella (EY) N:o 2348/96 (3) ja erityisesti sen 13 artiklan, sekä katsoo, että asetuksen (EY) N:o 2467/98 5 artiklan 1 ja 5 kohdassa säädetään palkkion myöntämisestä lampaanlihan ja tiettyjen alueiden vuohenlihan tuottajille mahdollisen tulonmenetyksen korvaamiseksi; nämä alueet määritellään asetuksen (EY) N:o 2467/98 liitteessä I ja vuoristoalueista, joilla myönnetään vuohenlihan tuottajapalkkiota, 11 päivänä huhtikuuta 1986 annetun komission asetuksen (EY) N:o 1065/86 (4), sellaisena kuin se on muutettuna asetuksella (EY) N:o 3519/86 (5), 1 artiklassa, asetuksen (EY) N:o 2467/98 5 artiklan 6 kohdan mukaisesti jäsenvaltiolle on annettu komission asetuksella (EY) N:o 1213/98 (6) lupa maksaa lampaan- ja vuohenlihan tuottajille ensimmäinen ennakkopalkkio ja komission asetuksella (EY) N:o 2233/98 (7) toinen ennakkopalkkio; sen vuoksi olisi tarpeen vahvistaa markkinointivuonna 1998 maksettavan palkkion lopullinen määrä, asetuksen (EY) N:o 2467/98 5 artiklan 2 kohdan mukaisesti markkinointivuonna 1998 painavien karitsojen tuottajille maksettavan palkkion suuruus saadaan korjaamalla tulonmenetys kertoimella, joka kuvaa koko yhteisön keskimääräistä vuosittaista karitsanlihan tuotosta painavia karitsoja tuottavaa uuhta kohden ilmaistuna 100 teuraspainokilolta; edellä mainitun asetuksen mukaan kevyiden karitsojen tuottajille uuhta kohden ja naaraspuolista vuohta kohden maksettavan palkkion suuruus markkinointivuonna 1998 on vahvistettava 80 prosentiksi painavien karitsojen tuottajille säädetystä palkkiosta, asetuksen (EY) N:o 2467/98 13 artiklan mukaisesti palkkion suuruutta on vähennettävä määrällä, joka vastaa kyseisen säännöksen 2 kohdassa säädetyn kertoimen vaikutusta perushintaan; tämä kerroin on vahvistettu seitsemäksi prosentiksi kyseisen asetuksen 13 artiklan 4 kohdassa, on suotavaa säätää, että yhteisön epäsuotuisten alueiden lampaan- ja vuohenlihan tuottajille maksettavasta erityistuesta 14 päivänä toukokuuta 1990 annetulla neuvoston asetuksella (EY) N:o 1323/90 (8), sellaisena kuin se on viimeksi muutettuna komission asetuksella (EY) N:o 193/98 (9), säädetty tuki tai tämän tuen asetuksen (EY) N:o 1213/98 4 artiklan mukainen jäännös olisi myönnettävä ennen tiettyä päivämäärää, ja säädettävä myöntämisen edellytyksistä, asetuksessa (EY) N:o 1601/92 säädetään Kanariansaarten maataloustuotantoa koskevien erityistoimenpiteiden soveltamisesta 1 päivästä heinäkuuta 1992 alkaen; näihin toimenpiteisiin kuuluu täydentävän palkkion myöntäminen kevyiden karitsojen ja naaraspuolisten vuohien tuottajille samoin edellytyksin kuin asetuksen (EY) N:o 2467/98 5 artiklan mukaisesti myönnettävä palkkio; näiden edellytysten mukaisesti Espanjalla on lupa maksaa mainittu täydentävä palkkio; lampaiden ja vuohien hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Perushinnan, josta on vähennetty asetuksen (EY) N:o 2467/98 13 artiklan 2 kohdassa säädetyn kertoimen vaikutus, ja markkinointivuoden 1998 yhteisön markkinoiden hinnan välinen ero on 143,456 euroa 100 kilogrammalta. 2 artikla Asetuksen (EY) N:o 2467/98 5 artiklan 2 kohdassa tarkoitettu kerroin vahvistetaan 15,68 kilogrammaksi. 3 artikla 1. Uuhta kohden maksettavan palkkion suuruus markkinointivuonna 1998 on seuraava: >TAULUKON PAIKKA> 2. Asetuksen (EY) N:o 2467/98 liitteessä I ja asetuksen (EY) N:o 1065/86 1 artiklassa kuvatuilla alueilla naaraspuolista vuohta ja aluetta kohden maksettavan palkkion suuruus markkinointivuonna 1998 on seuraava: (euroa) Naaraspuolista vuohta kohden maksettava palkkio 17,995 4 artikla Epäsuotuisten alueiden lampaan- ja vuohenlihan tuottajille maksettava erityistuki, jota jäsenvaltioilla on asetuksen (EY) N:o 1323/90 1 artiklan 1 kohdan mukaisesti lupa maksaa asetuksen (EY) N:o 2467/98 5 artiklan 7 kohdassa ja 5 artiklan 8 kohdan toisen alakohdan toisessa luetelmakohdassa säädettyjä rajoja ja määriä noudattaen, tai tarvittaessa asetuksen (EY) N:o 1027/97 4 artiklan säännöksiä sovellettaessa tämän tuen jäännös on maksettava ennen 15 päivää lokakuuta 1999. Maatalouden muuntokurssi on markkinointivuoden 1998 viimeisenä päivänä voimassa oleva kurssi. 5 artikla Asetuksen (EY) N:o 1601/92 13 artiklan 3 kohdan mukaisesti Kanariansaarten kevyiden karitsojen ja naaraspuolisten vuohien tuottajille markkinointivuonna 1998 myönnettävä täydentävä palkkio vahvistetaan asetuksen (EY) N:o 2467/98 5 artiklan 7 kohdassa ja 5 artiklan 8 kohdan toisen alakohdan toisessa luetelmakohdassa säädettyjä rajoja ja määriä noudattaen seuraavasti: - 5,163 euroa uuhta kohden mainitun asetuksen 5 artiklan 3 kohdassa tarkoitetuille tuottajille, - 5,163 euroa naaraspuolista vuohta kohden mainitun asetuksen 5 artiklan 5 kohdassa tarkoitetuille tuottajille. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä helmikuuta 1999. Komission puolesta Franz FISCHLER Komission jäsen (1) EYVL L 312, 20.11.1998, s. 1 (2) EYVL L 173, 27.6.1992, s. 13 (3) EYVL L 320, 11.12.1996, s. 1 (4) EYVL L 97, 12.4.1986, s. 25 (5) EYVL L 325, 20.11.1986, s. 17 (6) EYVL L 167, 12.6.1998, s. 5 (7) EYVL L 281, 17.10.1998, s. 4 (8) EYVL L 132, 23.5.1990, s. 17 (9) EYVL L 20, 27.1.1998, s. 18